b'\n_START_ARTICLE_\nChristian Lindroos\n_START_SECTION_\nUra\n_START_PARAGRAPH_\nLindroos opiskeli Teatterikorkeakoulussa 1987\xe2\x80\x931991. Uransa varrella h\xc3\xa4n on ohjannut ja dramatisoinut lukuisia lastenn\xc3\xa4ytelmi\xc3\xa4 Unga Teaternissa, jossa h\xc3\xa4n toimi taiteellisena johtajana. Lis\xc3\xa4ksi Lindroos on ty\xc3\xb6skennellyt Svenska Teaternille, Tampereen Komediateatterille ja erin\xc3\xa4isille maakuntateattereille._NEWLINE_Lindroosin ohjaust\xc3\xb6it\xc3\xa4 ovat muun muassa Pinokkio, Koirien Kalevala ja Punahilkka. Aikuisille suunnattua tuotantoa edustavat muun muassa Kuninkaan puhe ja Tuntematon sotilas, jonka h\xc3\xa4n ohjasi ja dramatisoi Porin Teatteriin 2017._NEWLINE_Musikaalista teatteritaidetta edustaa Kultainen 60-luku, jonka Lindroos ohjasi Sein\xc3\xa4joen kaupunginteatterille syyskaudella 2016. Teoksessa tulkitsivat nostalgisia s\xc3\xa4velmi\xc3\xa4 n\xc3\xa4yttelij\xc3\xa4t Maria Pere, Liisu Aurasmaa ja Esa Ahonen sek\xc3\xa4 laulaja Marko Maunuksela._NEWLINE_Lindroos on n\xc3\xa4ytellyt muutamassa elokuvatuotannossa, kuten Klaus H\xc3\xa4r\xc3\xb6n fiktiossa Dagmamman (Kaksi kotia) vuonna 2013. H\xc3\xa4n n\xc3\xa4ytteli Nina Hukkista vastaan.'